Държавен вестник, бр. 12, 2010 г., стр. 37

БРОЙ  12	
Д Ъ Р Ж А В Е Н  В Е С Т Н И К 	
СТР.  37  
ПОСТАНОВЛЕНИЕ № 12
ОТ 4 ФЕВРУАРИ 2010 Г.
за изменение на Постановление № 72 на Ми­
нистерския съвет от 2009 г. за одобряване на 
бюджетни кредити по инвестиционната про­
грама за 2009 г. (обн., ДВ, бр. 26 от 2009 г.; 
изм., бр. 53 от 2009 г.)
МИНИСТЕРСКИЯТ СЪВЕТ
П О С ТА Н О В И :
Параграф единствен. В приложение № 1 
към чл. 1, раздел „Столична община“ ред „При­
строяване на училище „В. Левски“, с. Герман“ 
се изменя така:
„Изготвяне на проект за строителство на 
ново училище в с. Герман 118 000 лв.“
Министър-председател: 
Бойко Борисов
Главен секретар на Министерския съвет: 
Росен Желязков
1052
ПОСТАНОВЛЕНИЕ № 13
ОТ 8 ФЕВРУАРИ 2010 Г.
за приемане на Правилник за издаване на 
българските лични документи
МИНИСТЕРСКИЯТ СЪВЕТ
П О С ТА Н О В И :
Член единствен. Приема Правилник за из­
даване на българските лични документи.
Заключителна разпоредба
Параграф единствен. Отменя се Правилни­
кът за издаване на българските документи за 
самоличност, приет с Постановление № 61 на 
Министерския съвет от 1999 г. (обн., ДВ, бр. 33 
от 1999 г.; изм. и доп., бр. 14 и 76 от 2000 г., бр. 
15 и 49 от  2004 г., бр. 59 и 96 от 2005 г., бр. 83 
от 2006 г., бр. 38, 40 и 49 от 2007 г.; Решение 
№ 15416 на Върховния административен съд 
от 2009 г. – бр. 103 от 2009 г.).
За министър-председател: 
Симеон Дянков
Главен секретар на Министерския съвет: 
Росен Желязков
ПРАВИЛНИК
за издаване на българските лични документи
Г л а в а  п ъ р в а
ОБЩИ ПОЛОЖЕНИЯ
Раздел I
Общи разпоредби
Чл. 1. С правилника се регламентират усло­
вията и редът за издаване на българските лични 
документи по Закона за българските лични 
документи (ЗБЛД) и за предоставяне на данни 
от информационните фондове по чл. 70 ЗБЛД.
Чл. 2. (1) Имената и месторождението на 
българските граждани в българските лични 
документи се изписват на кирилица и на лати­
ница чрез английска транслитерация съгласно 
приложение № 1.
(2) По искане на българските граждани 
имената им, съдържащи характерни букви и 
буквосъчетания, могат да бъдат изписани на 
латиница по начин, различен от английската 
транслитерация, в първи документ за самолич­
ност. Промяна в следващ документ може да се 
извърши само след представяне на официални 
документи, съдържащи исканото изписване, или 
след представяне на съдебно решение.
(3) Промяна в изписването на латиница на 
имената на българските граждани може да се 
извърши в следващ документ за самоличност, 
без да се представят документите по ал. 2, 
ако е поискано изписването да се извърши 
чрез английската транслитерация съгласно 
приложение № 1.
(4) Редът по ал. 3 не се прилага, когато в 
информационните фондове на Министерството 
на вътрешните работи (МВР) има достатъчно 
данни, че с изписаните на латиница имена от 
издаден предходен документ за самоличност 
лицето е регистрирано като закононарушител 
в друга държава.
(5) Имената на чужденците в българските 
лични документи се изписват и на български 
език.
(6) При издаване на български личен доку­
мент с променена транслитерация на имената 
се обявяват за невалидни всички български 
лични документи на лицето, издадени с пред­
ходна транслитерация.
Чл. 3. (1) Българските граждани, притежа­
ващи документи за самоличност, издадени от 
друга държава, в срок до 60 дни от издаването 
им са длъжни да уведомят дипломатическите 
или консулските представителства на Репуб­
лика България в чужбина или компетентните 
органи на МВР.
(2) Дипломатическите или консулските 
представителства на Република България в 
чужбина информират компетентните органи 
на МВР чрез Министерството на външните 
работи (МВнР) в срок до 7 работни дни от 
уведомяването по ал. 1.
Чл. 4. (1) Българските лични документи се 
връщат на органа, който ги е издал, в случаите 
по чл. 9, ал. 3 и чл. 10, ал. 1 ЗБЛД.
(2) Дипломатическите и консулските пред­
ставителства на Република България в чужбина 
уведомяват компетентните органи на МВР за 
настъпилите събития и факти по ал. 1 не по-
късно от 7 работни дни, след като са им станали 
известни, и изпращат с първата дипломатическа 
поща получените български лични документи 
на органите, които са ги издали.